
ACUSADO TA HURA CU 
RIBA DIA DI ACCIDENTE FATAL 


“MI NO TABATA 
PUSTA AUTO NI 
CORE DURO” 

FIN DI SIMAN 


LUNA DI JANUARI 
BIRANDO LUNA 
SUMAMENTE DIFICIL PA 
MILES DI CIUDADANO 


MINISTER DANGUI ODUBER 


HOH TA UN EHEMPEL PA TUR 
INSTANCIA Y COMPANIANAN DEN 
IMPLEMENTACION DI E LEY DI TABACO 

A 
unke cu e homber Ricardo G di 42 
aña ta liber, esaki no ta nifica cu e 
por wordo manda prizon bek. E ta acu- 
sa di tabata envolvi den un acciden- 
te fatal cu a tuma luga na final di aña 
2020. Apesr cu basta tempo a pasa, Fis- 
cal a pidi un castigo cu por nifica cu por 
mand’e KIA atrobe. 
A acusa Ricardo di: a causa un accidente 
di trafico riba 11 di november 2020, 
door cu e como chauffeur di un minivan 
bayendo riba caminda entre rotonde di 
airport y rotonde Las Americas, a core 
di tal manera cu tabata su culpa cu a bin 
un dalmento di auto, a consecuencia di 
cual un persona a fayece. E comporta- 
cion den trafico di G. di e dia ey a encera 
cu el a core cu un velocidad di mas o 
menos 95 km/ora, a pusta cu auto, a 
core masha cerca di otro auto y a stroba 
e auto di e victima di pas’e, a conse- 
cuencia di cual e victima a perde control 
riba stuur y a bay dal den un mata. 


E ta wordo acusa di siendo chauffeur cu 
a causa e accidente riba 11 di november 
2020, a bandona e sitio, mientras e 
tabata sa cu tabata trata di un accidente 
cu daño grave. Y na di tres luga, e ta 
wordo acusa di a core auto sin rijbewijs 
riba 11 di november 2020. 
E acusacion dos y tres e acusado 
a 
admiti. 
Pero el a 


bisa cu el a bay pasobra el a spanta, y 
ademas e no tabatin di haber of envolvi 
den e accidente. 


Segun el a splica, e tabata bayendo Las 
Americas direccion di aeropuerto, “mi 
no tabata pusta ni core duro pasobra 
tabatin un auto mi dilanti”. E tin dos dife- 
rente declaracion duna, uno na Polis y 
uno den Corte. Na Polis el a bisa cu el a 
mira e auto di leu biniendo duro y den 
Corte el a bisa cu el a scucha di repente 
e zonido cu un auto ta haci ora cu e 
brake. Y despues a mira e auto zwaai y 
bay na banda robes. E ta nenga loke el 
a bisa na Polis cu e tabata pura pa yega 
su cas, pa cual e no tabata core duro. Y 
e no tabata sa mes cu tabatin un morto 
den e accidente. 
Dies dia despues di e accidente fatal 
a detene na momento cu hunto cu un 
amigo el a bay mecanico pa drecha e 
auto. 


Tin declaracion di diferente testigo. E 
chauffeur dilanti dje ta bisa cu e mes 
tabata core no mas cu 60 KM pa ora. E 
pasahero a bisa cu el a mira tur cos pasa 
y e auto tabata 
trata di pasa 
nan y tambe 
e s u n 


su tras. Pero e acusado ta nenga. “Niun 
momento tabata mi intencion pa pasa 
e auto mi dilanti.” Otro testigo patras 
tambe ta bisa cu na momento cu e 
Suzuki Baleño a hala pa pasa e Mini Van, 
e chauffeur di e vehiculo aki (esta e mini 
van) tambe a bay pasa e auto su dilanti. 
E chauffeur di e Baleño a brake, perde 
control, bay banda robes y despues a 
bay dal den e mata di kwihi. 


Tin declaracion di un persona cu tabata 
sali for di banda di ex Talk of The Town y 
a bisa cu el a mira e dos vehiculonan ta 
core duro, manera cu nan tabata pusta 
cu otro. Esaki e abogado mr. Emerencia 
a bisa cu ta totalmente falso. “E vehicu- 
lonan tabata yegando final di un caminda 
na rotonde Las Americas y mester a baha 
velocidad pa duna e otro trafico prefer- 
encia.” 


Fiscal 
Representante di Ministerio Publico si 
a uza declaracion di testigonan pa haci 
peticion pa declara e acusado culpabel 
di e acusacionnan. 
El a enfatisa cu den e caso aki no tabata 
intencion di e acusado pa mata un hende 
y p’esey e acusacion tambe ta papia di 
culpa. Esta cu el a actua di tal forma, no 
“roekeloos” pero si di un forma irespon- 
sabel cu por bisa cu e accidente ta su 
culpa. Pa esaki y pa e otro dos 
acusacionnan, el a haya 
un castigo di 6 luna 
na su luga. 
Dia 8 di februari awo 
tin sentencia. 


Acusado ta hura cu riba dia di accidente fatal 


“Mi no tabata pusta auto ni core duro” 

I 
nformacion cu a sali publica den varios website e siman 
aki, ta mustra cu Nacionnan Uni, lo a hinca un proyec- 
to den otro pa crea henter un red di asina ferry cu lo tin cu 
cuminsa nabega den area di Caribe. Inicialmente e proyecto 
aki lo conoce cuater ruta cu lo wordo uza pa brinda e servi- 
cio y posibilidad di transporte aki caminda entre otro lo tin 
un ruta cu ta comunica e islanan di Aruba, Corsou y Bonaire 
mientras cu e otro ruta lo cubri e area entre Surnam y Guy- 
ana caminda lo tin comunicacion tambe cu Trinidad & Toba- 
go, cual lo ser mira como e punto clave di henter e proyecto 
aki. 


Dentro di poco lo bay tuma luga dialogo entre e paisnan 
menciona pa mira si nan ta dispuesto na forma parti di e 
proyecto aki segun a keda publica den e noticiero maritimo 
conoci como Schuttevaer.nl. 


E proposicion inicial pa bin cu e proyecto aki a wordo formula 
pa e Comision Economico pa Latino America y Caribe di 
Nacionnan Uni pero segun informacion di Schuttevaer.nl, no 
ta trata aki di plannan nobo, a cu pa mas varios decada caba 
ta ser papia y discuti riba e conexion pa medio di ferry cu 
paisnan den Caribe, cual ta mucho mas barata compara cu 
biahamento aereo y tambe e lo tin un contaminacion di aire 
mas limita compara cu avionnan. 


Sinembargo e punto mas importante y esencial ta e posibi- 
lidad cu e paisnan envolvi lo realisa mas comercio cu otro pa 
motibo cu e transporte aki lo ta mucho mas barata. 
E ruta den cual Surnam tambe lo forma parti, a wordo iden- 
tifica como e ruta cu mas posibilidad compara cu e otro 
cuater cu tin, caminda lo por haya mas ganashi pa e servicio 
cu lo ser brinda. 
A mustra tambe cu tin preferencia pa envolve ferry mas 
rapido cu entre otro por transporta trucknan di carga manera 
entre otro productonan agricola cual sin duda lo beneficia 
comercio entre e paisnan envolvi mas tanto. 


Sinembargo ta trata di un proyecto cu ainda tin un caminda 
largo pa cana prome cu e conexion di ferrynan lo por ta 
operacional caminda entre otro e paisnan den e proyecto, 
tin cu percura pa tin un bon sitio pa e ferrynan por staciona 
y baha nan producto y pasaheronan na tera. 
Pa esaki ta importante e facilidadnan di waf na tur e paisnan 
aki caminda entre otro tin cu sigura cu e cantidad di tempo 
cu e ferrynan ta keda den un haf pa baha carga y pasa- 
heronan, ta di poco duracion pa asina sigura un operacion 
efectivo pa e servicio aki. 


Tambe ta hopi importante pa leynan pa loke ta importacion 
di comestibel y entrada di pasaheronan, ta bon regla y si tin 
mester adapta esakinan pa evita perdemento di tempo. 


Aruba menciona pa 
Aruba menciona pa 
forma parti di proyecto 
forma parti di proyecto 
di ferry di Nacionnan Uni 
di ferry di Nacionnan Uni 

M 
anera ta un tradicion di pueblo di Aruba, luna di Janu- 
ari ta bira tin ora e luna di mas dificil pa loke asuntonan 
financiero, ya cu fiestanan di fin di aña den december, ta bira 
e luna cu mas placa famianan ta gasta. Ta e tradicion di bus- 
ca algo extra come, algo special, mester cumpra cos di bebe 
pa celebra tanto Pasco como cambio di aña, tin cu duna otro 
regalo bou di kerstboom, hasta tin cu ta gasta basta placa 
na klapchi. 


Ta un hecho cu famianan aki na Aruba kier crea un otro 
ambiente den famia, ta gasta placa cu kisas nan no tin pero 
pa miles di caso di famia, e ambiente familiar ta sumamente 
importante. 
Sinembargo na mes momento e ciudadanonan aki ta bon na 
altura cu asina cu 2 di Januari yega, e situacion di placa ta 
bira algo dificil, caminda cosnan ta bira preta, ya cu poco 
placa yega pa cubri e dianan inicial den e luna nobo di 
Januari. 


Trahadonan publico a conoce un alivio ora cu nan a cobra 
algo mas cu 2 mil florin como ‘bashi premie’ mientras cu 
hopi famia no tin e privilegio aki di tin un suma asina pa en 
berdad cubri e bashi financiero cu otro famianan ta habri 
aña cu esaki. 
Mesora ta trata di fia placa unda cu ta, for di famia of for di 
amigonan, cual ta bira un tipo di ‘voorschot’ riba e salario 


di luna di Januari pero pa hopi hende, luna di Januari ta uno 
hopi dificil, cu hopi problema den cas, cu menos cuminda pa 
pone riba mesa, cu entre otro ta pone cu tin muchanan cu 
no ta wordo manda scol. 


AWEMainta a acumula informacion cu na varios scol hopi 
studiante a keda cas pa varios dia, en parti dor di un of otro 
malestar di salud pero den hopi caso pa falta di alimenta- 
cion adecuado den e prome simannan di Januari. 


Pa colmo e prome siman di Januari tambe ta habri cu varios 
actividad carnavalesco y sin duda ta algo hopi serio ora cu 
tin hende ta spaar placa den ultimo lunanan pa entre otro 
participa na un Fakkel pa despues di gosa e parada aki, a ser 
confronta cu problemanan financiero. 
Esaki ta tradicion di un pueblo, esta di celebra su fiestanan 
di Pasco y cambio di aña pa despues sigui cu celebracionnan 
di carnaval, cu pa colmo e aña aki lo ta den su ambiente 
tradicional despues di e pandemia di Covid. 


Tur ciudadano mester ta consciente di nan situacion finan- 
ciero, con nan tin cu atende cu nan capacidad di entrada y 
gastonan pero na mes momento ta un pueblo cu tin cinco 
aña caba cu ta ser someti na un serie di medida caminda no 
tin espacio algun pa pueblo hala un tiki rosea den ambiente 
familiar. 


Fin di siman 


Luna di Januari birando luna 
sumamente dificil pa miles di ciudadano 

S 
egun CMO di A.T.A., Sanju Luidens, como Aruba su or- 
ganisacion di mercadeo di destino, A.T.A. tawata pre- 
sente cu strategianan y campañanan pa keda presente den 
mente di e consumidor prome, durante pero tambe despues 
di e pandemia. 


Na 2022 diferente estudio a wordo conduci den e diferente 
mercadonan y a base di loke e consumidor kier y tendenci- 
anan a establece A.T.A. su strategia sigui pa tacticanan cu 
ta resulta den e diferente campañanan cu ta enfoca riba dje. 


Hopi importante pa tuma na cuenta ta cu e strategia di 
comunicacion di Aruba na tur momento ta tuma na cuenta e 
audiencia cu nos kier yega na dje pues e bishitante di ‘high 
value’ cu nos a bin ta papia di dje na varios ocasion. 


Mercadeo tin diferente canal manera entre otro benta, rela- 
cionnan publico, influencer marketing, social media etc. na 
unda cu sigur nos ta zorg pa Aruba su nomber y imagen ta 
presente. 


Diferente campañanan riba e disciplina aki tambe ta wordo 
ehecuta na unda cu cobertura ta wordo ricbi unda Aruba ta 
keda “top of mind” di e consumidor. E proposito principal di 
mercadeo ta pa posiciona e marca di Aruba y tur su atribu- 
tonan pa sigura cu esakinan ta alinea cu e audiencia aflu- 
ente. 


Un otro medio importante ta e website aruba.com cu ta 
semper ekipa cu contenido cu ta duna e consumidor infor- 
macion di kico Aruba ta ofrece como destino turistico. 
Especialmente durante e ultimo añanan aruba.com tawata 
un vehiculo hopi importante cu a sa di duna informacion 
valioso y di interes. 


Na banda di e medionan ya menciona tin e aspecto di “adver- 
tising” cual ta e inversion mas grandi di mercadeo na unda 
cu por medio di imagennan y campañanan ta posiciona y 
bende Aruba. Tur e medionan aki ta complementa otro y ta 
sigura cu Aruba ta presente den e mercado. 


Den 2022 a lansa ‘The Aruba Effect’ pa e mercadonan di 
Norte America y Europa y pa 2023 lo tin un continuacion 
di e campañanan aki, enfocando mas riba e sentimentonan 
di e bishitantenan. Esaki lo ta visibel den tur aspecto di 
mercadeo di Aruba. 


Pa e mercado di Latino America cu a tarda un poco mas 
pa recupera mirando cu a tarda mas pa habri bek tambe 
despues di pandemia tambe lo tin campañanan y activa- 
cionnan nobo, tambe enfocando riba sentimentonan cu 
Aruba ta dun’abo. A.T.A. lo sigui comparti e campañanan pa 
asina e comunidad local por wak kico A.T.A. ta haciendo den 
exterior. 


A.T.A. ta sigui cu su strategia di diversificacion den merca- 
donan geografico. Ta trahando cu hopi atencion entre otro 
riba e mercado di Suisa e aña aki. 


Prome, durante pero tambe despues di e pandemia 


A.T.A. tawata presente cu strategia y campañanan di 
mercadeo pa keda presente den mente di e consumidor 

R 
ecientemente por a tuma nota di un anuncio di Dr. Hora- 
cio Oduber Hospital (HOH) riba facebook caminda nan 
ta anuncia cu entrante 1 di maart 2023 nan ta bay ta com- 
pletamente liber di huma. Segun Minister di Turismo y Salud 
Publico sr. Dangui Oduber e iniciativa aki sigur ta un ehem- 
pel pa tur e instancianan y companianan den cuadro di e im- 
plementacion di “Landsverordening Beperking Tabakspro- 
ducten (AB 2016 no.41)”. 


Manera ta conoci e ley aki a drenta na vigor dialuna 2 di mei 
2022. E ley aki ta bay prohibi tur menornan di 21 aña pa 
cumpra, uza of pa traha den areanan cu ta bende produc- 
tonan di tabaco. Tambe e ley aki ta prescribi cu ta prohibi pa 
huma den un edificio of area cu ta accesibel pa tur hende. 


Pa e motibo aki HOH a dicidi pa implementa e ley caminda 
entrante 1 di maart no ta permiti pa huma sigaria, sigaria 
electronico of cualkier otro producto cu tin como contenido 
tabaco riba tereno di HOH, LABHOH y Bloedbank ni tampoco 
paden di edificio, incluyendo e parkeo y policlinicanan. 


Minister Oduber a señala cu e ley cu ta limita e uzo di produc- 
tonan di tabaco ta un di e aspectonan importante den Aruba 
su plan nacional di prevencion den salud. E ta dedica na 
mehora e calidad bida, servicio y salud di Aruba su comu- 
nidad. 
Minister Oduber ta spera cu mas instancia y companianan 
cuminsa implementa e ley aki pa asina hunto nos traha riba 
prevencion y alabes e impacto positivo riba salud publico. 


Minister Dangui Oduber 


HOH ta un ehempel pa tur instancia y companianan 
den implementacion di e ley di tabaco 

Lista di participante pa Reina pa categoria 


DIASABRA 21 DI JANUARI 2023 PLAZA BETICO PORTA HABRI 5 OR SHOW START 6 PM. 


INFANTIL 


NO. Categoria 
Nomber y faam 
representando 
edad 
naci dia 
school 


1 
INFANTIL 
Amelia Kamperveen 
NOORD 
9 
11/2/2013 
St. Ana School 


2 
INFANTIL 
Ziah-Amalia Salomon 
T.O.B. 
8 
22/01/2014 
Scol Primario Kudawecha 


3 
INFANTIL 
Wesciënny Frances Feliz 
COLEGIO SANTA THERESITA 
6 
3/5/2016 
COLEGIO SANTA THERESITA 


HUBENIL 


NO. Categoria 
Nomber y faam 
representando 
edad 
naci dia 
school 


1 
HUBENIL 
Anny Fabian 
Colegio San Augustin 
14 
20/03/2008 
Colegio San Augustin 


2 
HUBENIL 
Shegaly Ascencion 
Oranjestad/ Champagne 
16 
9/7/2006 
Colegio Arubano 


3 
HUBENIL 
Lindsey Zimmerman 
Colegio Arubano 
16 
30/01/2006 
Colegio Arubano 


4 
HUBENIL 
Jennely Winklaar 
Colegio EPI 
17 
30/05/2005 
Colegio EPI 


DIADOMINGO 22 DI JANUARI 2023 PLAZA BETICO PORTA HABRI 6 OR SHOW START 7 PM. 


GRANDI 


NO. Categoria 
Nomber y faam 
representando 
edad 
naci dia 
school 


1 
Grandi 
Adrianne Jacobs 
Royal Carnival Group 
25 
29/09/1997 
Ibero American School 


2 
Grandi 
Edmee Arends 
T.O.B. 
23 
2/5/1999 
- 


3 
Grandi 
Xaria Simoons 
Colegio San Augustin 
18 
30/11/2004 
Colegio San Augustin 


SEÑORA 


NO. Categoria 
Nomber y faam 
representando 
edad 
naci dia 


1 
SEÑORA 
Faridi Daou 
T.O.B. 
48 
23/04/1974 


2 
SEÑORA 
Geraldine Albertsz 
Colegio EPI 
46 
7/11/1976 


Secuencia candidatanan eleccion dia 21 Januari 


D 
iasabra anochi ta tuma luga riba Plaza Betico e dife- 
rente personahenan di Aruba su carnaval. E partici- 
pante ta segun e lista. 


SMAC ta desea tur e reinanan hopi exito diasabra y diado- 
mingo na Plaza Betico. Aruba, bin y sostente tur nos rein- 
anan, cumpra boso ticket cerca nan of na porta! 

Ta sumamente importante pa accentua cu e Minister Plenipotenciario ta 
cay bou e ministerio di Prome Minister, cual ta haci cu politicamente su 
persona ta responsabel (eindverantwoordelijk) pa cu e uzo di e fondonan 
publico di Arubahuis. Segun e ordenansa di contabilidad tabata e deber 
di ex Minister Plenipotenciario pa entrega su relato financiero anual- 
mente y responsabilisa su mes na Prome Ministro relaciona cu uzo di e 
fondonan publico. 
E actitud di Prome Minister te na e momento aki ta crea duda pa loke 
ta e practicanan coruptivo cu a tuma luga na Arubahuis. Esaki a pone 
cu mi a haci varios pregunta na premier, pa asina haya claridad riba 
varios aspecto di e actonan bochornoso cometi door un ex mandatario. 
E malversacion di e ex Minister Plenipotenciario ta traha liña recto contra 
e principionan stipula pa Gabinete Wever-Croes, esta bon gobernacion, 
transparencia y integridad. 


Algun di e preguntanan ta entre otro: 
• Minister President por informa Parlamento si su persona tabatin 
sospecho di situacionnan iregular cu tabata tumando luga na Arubahuis 
prome cu el a ricibi e e-mail di e funcionarionan di Arubahuis? 
• Si e contesta ta negativo, Minister President por confirma na Parlamento 
si e ta considera esaki como un cu e trabounan di control (analisis) di e 
relatonan financiero no a tuma luga of no a ser haci manera mester ta? 
Considerando mas ainda cu politicamente Minister President ta esun 
responsabel pa cu e uzo di e fondonan publico di Arubahuis. 
• Minister President por confirma na Parlamento si ta berdad cu si no 
tabata pa e ‘whistleblower’ e-mail cu a ser manda acusando señor 
Besaril nada no lo a ser haci contra su persona? Talbes nunca a pidi y 
of analisa e relatonan financiero di señor Besaril unda cu por a descifra 
e iregularidadnan cometi mas prome. 


Pa finalisa Parlamentario Gunn ta spera di por ricibi mas pronto posibel 
tanto e relatonan financiero y tambe e contestanan di e bintiocho 
preguntanan cu a keda manda pa Prome Minister. 


D 
urante e encuentro publico di dia 13 di de- 
cember ultimo relaciona cu e investigacion 
haci na Arubahuis Parlamento a haya un presen- 
tacion di parti Prome Minister, director di CAD y 
tambe un funcionario di DRH. A extende e miem- 
bronan di Parlamento cierto informacionnan to- 
cante e resultado di e iregularidadnan cometi na 
Arubahuis door di 3 funcionario, entre nan e ex 
Minister Plenipotenciario señor Guilfred Besaril. 
Al respecto e informacionnan ricibi mester re- 
marca cu tin hopi aspecto cu no a keda compar- 
ti cu Parlamento of preguntanan cu mi a haci di 
cual mi no a haya contesta. 
Talbes e motibo tras di no a responde algun 
pregunta tin di haber cu casualidad, esta cu di 
berdad no a compronde e pregunta of cu preme- 
ditamente ta haci como si fuera no a compronde. 
Ademas durante di e ronda di pregunta mi a 
haci e peticion na Prome Minister pa comparti 
e relatonan financiero (jaarrekeningen) di 
ex Minister Plenipotenciario señor Besaril cu 
Parlamento di cual su persona a compromete di 
haci tal. Considerando cu un luna a pasa y te 
na e momentonan aki su persona no a manda 
Parlamento nada, a haci cu diahuebs ultimo mi a 
dirigi un carta na su persona pa record’e tocante 
e palabracion cu el a haci durante e encuentro 
publico. 


Aquannette Gunn (MAS): 


Malversacion di Besaril ta liña 
recto contra bon gobernacion 

E 
siman aki a tene e “Justitieel Vierpartijenoverleg”, 
caminda Aruba a ricibi delegacionnan di Curaçao, 
Sint Maarten y Hulanda, pa asina crea lasonan mas 
fuerte entre e ministerionan di husticia, pa asina forti- 
fica siguridad na nos frontera. Diamars a tuma luga e 
reunionnan na nivel oficial, y diaranson mainta a ini- 
cia cu e reunionnan riba nivel ministerial. Durante e 
reunion aki, Minister di Husticia y Asuntonan Social 
Sr. Rocco Tjon a sinta cu Minister di Husticia y Sig- 
uridad di Hulanda Sra. Dilan Yeşilgöz-Zegerius, Minis- 
ter di Husticia di Sint Maarten Sra. Anna E. Richardson 
y Minister di Husticia di Curaçao Sr. Shalten Hato. A 
toca diferente topiconan interesante pa loke ta e par- 
ti di siguridad y husticia, como tambe e capacidad pa 
maneha esaki. 


Actualmente, tin diferente proyectonan cu ta andando 
pa loke ta husticia, cual ta conta cu un inversion grandi 
di parti di Hulanda. Pa e motibo aki, e ta hopi importante 
tambe pa nos tin suficiente capacidad pa por ehecuta 
e proyectonan aki. Banda di esaki, a trata tambe e buki 
nobo di strafvordering, y a evalua e contribucion di 
Kustwacht y Marechaussee. Manera ta conoci, e ultimo 
lunanan tin diferente intercepcionnan cu a tuma luga, 
tur e cifranan di esaki a wordo presenta, y asina por 
conclui cu e strategia cu ta ehecutando den reino por 
mira su fruto. Pues, diferente puntonan a bin padi- 
lanti durante e reunion aki, como tambe puntonan di 
mehoracion pa cu e plan di maneho pa aña 2023. 


Crimen organisa ta un topico cu mayoria biaha ta bin 
padilanti, cual ta un prioridad pa loke ta RST, pero 
e ta un prioridad tambe di Ministerio di Husticia y 
Asuntonan Social, segun nos plan di maneho. E parti di 
crimen organisa ta wordo parti den diferente aspecto, 
manera e parti di informacion y inteligencia ta hopi 
importante pa cual motibo lo inverti hopi den e area 
aki hunto cu e parti di siguridad na nos frontera. Ta 
trata pues di un punto cu semper lo keda bin padilanti, 
mirando cu e ta un punto cu tin prioridad di Hulanda 
pero tambe di e paisnan Caribense. 


Un hopi bon reunion entre e cuater paisnan den reino, 
caminda por bay spera hopi mas cooperacion cu resul- 
tadonan positivo pa e cadena hudicial. 


Minister Rocco Tjon: 


Aruba tawata anfitrion pa e 
“Justitieel Vierpartijenoverleg” e aña aki 

A 
decreta aña 2023 como aña di union y positivismo. Es- 
aki tambe ta loke cu nos tur por a experencia diabierna 
ultimo. Diabierna a tuma luga na Sint Maarten e reunion di 
Reino. A yega na un acuerdo pa baha e Ley di Reino COHO 
for di mesa y a logra pa bini cu un Onderlinge Regeling. E 
areglo aki ta respeta e posicion autonomo di nos pais, den 
cual nos mes lo determina kico ta miho pa futuro di nos pais. 
Esaki ta un topico cu parlamento di principio a indica cu es- 
aki no ta e caminda cu nos kier. Nos no kier e ley di consen- 
sus paso no tin consensus. For di inicio nos tawata di opin- 
ion cu tin mas manera pa regla esaki. 


Como parlamentario, nos a manda un verslag pa Gobierno 
na Hulanda pa vocifera e echo cu nos no ta di acuerdo cu 
COHO y RAFT, y asina tambe a stipula un postura fuerte 
exigiendo contestacion for di Hulanda riba con (cua argu- 
mentacion a uza) nan a yega na e decision pa exigi COHO y 
Raft pa pais Aruba. Lastimamente te cu awe nos no a haya 
ningun contesta for di Gobierno di Hulanda riba nos pregun- 
tanan y awor a yega na e punto unda cu nan mes a scoge pa 
negosha di nobo y asina logra un onderlinge regeling. 
Nos ta contento cu a logra pa baha Ley di Reino y e organo 
COHO for di mesa. Esaki ta un muestra di union entre e 
paisnan, pero tambe siguramente Parlamento di Aruba 
y Gobierno di Aruba a uni den e proceso, y a asumi nos 
responsabilidad. Awe por mira e resultado aki cu ta bene- 
ficia henter e pueblo di Aruba. Nos autonomia ta algo di hopi 
balor pa nos tur y principalmente nos generacion cu ta bini. 


Mi kier gradici minister presidente Sra. Mr. Evelyn Wever- 
Croes pa su tremendo trabou cu el a eherce den e proceso 
aki door di keda dialoga, busca como presenta solucion, y 
e solucion a keda aproba. Mi kier gradici tambe, Fraccion di 
MEP y specialmente nos lider di Fraccion Sra. drs. Shailiny 
Tromp-Lee pa su tremendo trabou eherce den ful e proceso 
aki. 


Tur Dialuna y Diahuebs 


Click Aki 


Parlamentario Darlaine Guedez-Erasmus: 


Minister Presidente Evelyn Wever-Croes 
a logra baha e ley di Reino COHO fo’i mesa 


Door di keda dialoga y busca solucion 

F 
or di algun dia pasa mi a cuminsa 
ricibi atrobe kehonan di pueblo cu 
Aruparking a cuminsa move atrobe y 
pega stickers riba autonan. Ciudada- 
nonan disgusta a acerca mi atraves di 
e medionan social pa busca informa- 
cion y pa expresa nan disgusto. E opin- 
ion general ta cu Aruparking ta funcio- 
nando sin trece solucion pa e problema 
di parking den e centro di nos ciudad. 


Tumando nota di e kehonan di pueblo 
mi por a constata cu e proble- 
manan di antes no a wordo soluciona. 
Adicionalmente, mi ta corda cu algun 
siman pasa tabata tin un encuesta 
riba facebook tocante di Aruparking, 
si pueblo kier pa minister kite of lage. 
Despues cu e encuesta a caba mi no 
por a wak niun resultado ni un decision 
oficial di minister Ursell Arends publica 
den e medionan di comunicacion. 


Pa e motibonan aki mi a dicidi di manda 
minister Ursell Arends e siguiente 
preguntanan tocante di e situacion 
actual: 
• Minister recientemente mi a haya 
basta reclamo di nos ciudadanonan cu 
Aruparking ta activo atrobe. Minister a 
fiha caba cual ta e maneho di e depar- 
tamento aki? Minister a acorda esaki 
hunto cu e director di Aruparking y 
boso a bay di acuerdo riba esaki? 


• Si Minister a fiha un maneho pa 
Aruparking, Parlamento por haya un 
copia di e maneho aki? 


• Minister, un di e kehonan ta cu e 
sticker di Aruparking ta wordo pega 
na e wiper di e vehiculo, y cu esaki ta 
dificil pa kita y ta causa destruccion y 
causa daño na autonan. Aruparking lo 
para responsabel pa e dañonan haci na 
e autonan? 


• Minister, na final di aña 2022 a haci 


un encuesta si Aruparking mester keda 
of wordo bari for di mesa. Minister por 
tin e resultadonan di e encuesta aki 
caba? Minister por duna Parlamento e 
resultadonan di e encuesta aki? E deci- 
sion final di Aruparking lo wordo basa 
riba e encuesta of riba otro factornan? 


• Minister, otro keho ta e wachtlijst 
di Aruparking cu nunca ta caba. 
Clientenan kier paga. Trahadonan kier 
yega nan trabao pero ta riba wachtlijst 
eterno. Mientras tanto nan no tin un 
luga pa para pa yega nan trabao aki 
den playa. Ki solucion Aruparking ta 
brinda e ciudadanonan aki? 


• Minister, otro keho ta cu aunke ta 
paga, otro persona ta bin coy e luga cu 
a paga pe, y esun cu ta paga no por 
para otro caminda. Esun cu ta coy e 
spot no ta haya un infraccion ni sticker. 
E ora e pregunta ta, pakico paga si toch 
otro hende por coy bo luga si no tin un 
solucion? 


• Minister a adapta e maneho pa 
inclui solucionnan nobo pa e proble- 
manan cu e maneho di Aruparking? 
Minister, cuanto area tin pa controla 
di Aruparking? Minister cuanto hende 
bo tin trahando pa controla e parking- 
lotnan cu ta cay bao Aruparking? 


• Minister por entrega mi un rapport den 
cual ta mustra Parlamento cuanto dje 
parkinglotnan ta wordo controla, riba 
ki fechanan a controla, cuanto infrac- 
cion a wordo cometi, cuanto sticker 
pega riba auto pa e ultimo dianan/ of 
siman(nan) aki? Minister a anuncia den 
prensa cu lo reactiva Aruparking? 


Nos pueblo un biaha mas a haye 
confronta cu e problema aki. Como 
representante di pueblo mi ta urgi 
minister pa resolve e retonan aki pa 
pueblo por ta na pas y por parkeer nan 
vehiculo sin ningun problema. Aruba 
ta conta cu minister su diligencia y 
creatividad pa cu e asunto aki. 


Parlamentario Marco Berlis: 


Aruparking mester di un solucion real 

N 
os tur a siña tocante Christopher 
Columbus, cu a kere den su pens- 
amento di supremacia, cu Las Ameri- 
cas a wordo descubri door di su perso- 
na na aña 1492. Mientras e continente 
aki tawata existi cu su poblacion caba. 
Ta e mes no tawata sa. Mescos a pasa 
cu Minister Presidente Evelyna Wever- 
Croes y su Ministernan, ora a anuncia 
e hecho cu COHO no ta bin mas como 
un logro di su Gobierno, e tawata kier- 
men cu el a descubri cu COHO no tin 
un base valido, pasobra e Ley di Reino 
(Rijkswet) ta bay contra nos derecho di 
autodeterminacion, poni den articulo 
73.  


Articulo 73  
Articulo 73 di Capitulo XI di e Conveno 
di Nacionnan Uni (NU), a duna tur teri- 
torio y su pueblo e derecho riba auto- 
determinacion na aña 1945 y asina e 
derecho y proceso di decolonisacion 
a cuminsa. Un derecho cu Gobierno di 
Hulanda a bringa contra di dje pa añas 
den Assembleo General y na final esaki a 
culmina den Statuut di Reino Hulandes 
na aña 1954 y resolucion 945X di 15 
di december 1955. Caminda Gobierno 
Hulandes a wordo disculpa di su deber 
pa raporta na e Secretario General di 
NU. 


Un Statuut cu durante e reunionnan di 
Assembleo General ya caba a wordo 
constata cu e no tawata ta y te awe e no 
ta cumpli cu e factornan pa por deter- 
mina si un teritorio a wordo decolonisa, 
manera stipula den entre otro resolu- 
cion 742 XIII di 27 di november di aña 
1953. Ta e hecho cu awo Hulanda SA 
cu nos SA a pone Hulanda admiti (= 
stop di gaña) cu nos a logra e nivel di 
autodeterminacion maximo. Hulanda 
semper tin miedo di perde cara inter- 
nacionalmente.  


Derecho di Autodeterminacion  
E derecho di autodeterminacion di 
paisnan Curaçao, Sint Maarten y 
Aruba, pero tambe di Boneiro, Saba 
y St. Eustatius, ta un dobel derecho 
absoluto, cu bo no por desvia for di dje 
ni den tempo di guera ni den tempo di 
paz. Pues tampoco durante Covid-19. 
Un Ley Obligatorio, cu mutadis mutandi 
ta comparabel cu e derecho clasico 
contra tortura y sclavitud. Incluso 
den e caso cu ambos partido ta bay di 
acuerdo, ‘bilateraal consensus’, un ley 
cu ta bay contra un ley obligatorio, no 
tin validez! Pues COHO ta un ley ilegal! 
E forma di e derecho di autodetermi- 
nacion, por wordo cambia y adapta 
cuanto biaha cu e teritorio y su pueblo 
kier. Tanten cu nan no ta independi- 
ente. Cualkier ley, manera articulo 55 
di Statuut, caminda tin pon’i cu Staten 
di Hulanda mester aproba un cambio 
di ley di Aruba, no por prohibi esaki, 
door cu ley internacional (articulo 73) 
ta riba ley nacional (Landsbesluit) y 
leynan di Reino (por ehempel COHO).  


Gobierno no a busca alternativa 


Cu otro palabra, tur dos Gobierno 
Wever-Croes I y II, es decir partidonan 
den Gobernacion na 2020,  MEP/POR/ 
RED, partidonan MEP/RAIZ, desde 
2021, a nenga di scucha consehonan 
di experto pafo di Gobierno, a nenga di 
busca alternativa pa cu e  Landspakket 
y COHO, pero si a  corta salario di 
trahadonan publico desde mei 2020 y 
a entrega autonomia di Aruba riba 13 
di november 2020. 


A nenga di haci uzo di informacion 
disponibel y envoka nos derecho di 
autodeterminacion a base di arti- 
culo 73   desde cu Hulanda a bin cu 
rekisito dos luna despues cu Covid-19 
a cuminsa. Piho ainda, den paragraf 
4.8 di e sentencia temporal di 2 di 
maart 2021 (Land Aruba vs SIMAR/ 
SEPPA) a wordo confirma cu MP Evelyn 
a gaña nos tur, ora el a bisa cu Hulanda 
a propone e recorte di 12,6%. A sigui 
bisa pueblo cu NO tin alternativa y te 
awe ta bisa cu no tawata tin alternativa, 
siendo cu e alternativa tawata pa 
envoka nos derecho di autodetermina- 
cion. Hulanda ta mara cu man, pia y tur 
otro extremidad na su curpa estatal na 
e conveno aki. Ta su deber pa sigura 
siguridad y preveni disturbio civil na 
tur e islanan, incluso durante Covid-19 
crisis y e falta di empleo y trabou 
causa pa e Lockdown. Tanten cu nos 
no ta teritorio of paisnan independi- 
ente, cu  nos tin autonomia interno so, 
Hulanda ta responsabel.  


Syndroom di Columbus.  
Pa es motibo, mi ta haye’le straño cu te 
awe Gobierno Wever-Croes ta bati su 
mes riba pecho, cu el a stop COHO di 
bin na vigor, siendo cu tawata su deber 
pa proteha pueblo di Aruba door di haci 
uzo di ley internacional, articulo 73. 


<Continuacion na siguiente pagina> 


Gisele-Mireille Sint Jago (PP): 


Gobierno a descubri COHO ta ilegal manera 
Columbus a descubri Las Americas! 

Algo cu cualkier mandatario meester 
in de rechten y su consehadornan 
lo mester a sa, busca pa haya sa y 
uza. Ta manera nos a bay bek den 
aña 1492, mescos cu Columbus a 
descubri Las Americas… Gobierno 
Wever-Croes a descubri Derecho 
di Autodeterminacion.  Y awor 
nan tambe kier manipula y falsi- 
fica historia? Ami mes a haya sa 
di Articulo 73 durante a prome 
symposium di Nos Kier Boneiro Bek 
(NKBB) di activista James Finies. 
COHO y su uitvoeringsagenda ta un 
Onderlinge Regeling ilegal, contra 
derecho di autodeterminacion di un 
pais y a  bira tempo pa politiconan 
informa pueblo debidamente y stop 
di ta ignorante manera Columbus, 
bisando cu nan a stop COHO y salba 
pueblo di Aruba.  


Berguensa total 
Pa clausura, Gobiernonan di Sint 
Maarten y Curaçao si a bringa 
COHO.  Parlamento di Sint Maarten 
a entrega su prome mocion contra 
COHO dia 5 di november 2020, 
pueblo di Curaçao a vota masal- 
mente pa MFK durante eleccion 
di 2021, e partido cu a bisa cu lo 
kita COHO. Despues Parlamento di 
Curaçao a entrega un mocion pa 
renegocia COHO na dia 2 di mei 
2022. Parlamento di Curaçao y Sint 
Maarten a informa nan mes debi- 
damente di e efecto di Articulo 73 
y e principio di Jus Cogens, door 
di organisa reunion cu mr. Disraël 
Orphelia di fundacion Corsou na 
Caminda pa Libertad y cu mr. Denicio 
Brison di fundacion Pro Soualiga di 
Sint Maarten. Parlamento di Aruba no 
a haci nada, ni despues di e conseho 
desastroso di Raad van State di 24 di 
maart 2021, cu mester a resulta den 
un mocion di desconfiansa contra 
Gobierno 
Wever-Croes/Arends. 
Fundacion BEULAH, di cual ami mes 
ta e fundado,  a trece mr. Denicio 
Brison di Pro Soualiga personal- 
mente na Aruba na juni, prome cu 
eleccion 2021 y na 10 di december 


2022, pa informa pueblo di e alter- 
nativa, nos derecho dobel absoluto 
di autodeterminacion, e principio 
di Jus Cogens! Esey por a stop e 
recorte di 12,6% di biaha! Riba titulo 
personal mi persona a demanda 
Minister President dia 6 di mei 2022. 
Dos siman despues MP Wever-Croes 
y Van Huffelen a anuncia cu lo por 
renegocia e recorte di 12,6%, pa 
despues bende nos 2.5% pa 5%.  


Carta di Van Huffelen na Pro 
Soualiga di dia 4 di juli 2022  
E 
incapacidad 
y 
arogancia 
di 
Gobierno Wever-Croes I y II, MEP/ 
POR/RED y MEP/RAIZ a causa cu 
nos autonomia a wordo entrega dia 
13 di november 2020, sin ningun 
pregunta y sin haci uzo di articulo 
73. Y cualkier carta di Parlamento 
Hulandes (Tweede Kamer) cu ta 
bisa cu no ta asina, por ehempel 
Kamervragen Bosman (VVD) 2019- 
2020 nr. 113, no tin validez tampoco, 
pasobra ta manera nan ta bisa na 
Hulandes: ‘De slager kan niet zijn 
eigen vlees keuren!’ Parlamento 
di Aruba a faya pueblo di Aruba, 
door di no busca mas informacion, 
no entrega pregunta na november 
2020, ni exigi di Gobierno pa busca 
alternativa. Si un persona por bisa 
cu el a stop COHO, e ta mr. Denicio 
Brison di Fundacion Pro Soualiga, cu 
a pone Staatssecretaris Alexandra 
van Huffelen admiti den su carta di 
contesta di dia 4 di juli 2022 como 
representante 
di 
Gobierno 
di 
Hulandes,  pa prome biaha den 
historia, cu e derecho di autodeter- 
minacion ta aplicabel pa tur teri- 
torio y pueblo cu no a logra nan 
autonomia por completo. Pues tur 6 
isla den Reino tin e derecho di auto- 
determinacion! Articulo 73 ta keda 
aplicabel tanten cu nos no tin auto- 
nomia externo, un pais autonomo 
den MUNDO (no Reino), pa asina nos 
por determina nos futuro y ta cuali- 
fica pa por bira miembro individual- 
mente di NU of CARICOM, esey, te 
awe, NO ta e caso.  


<Continuacion di pagina anterior> 


D 
iahuebs anochi den careda di 7’or 
polis a bay pura patras di Elmar 
Hato unda lo tawata tin un problema se- 
rio di pareha. Na yegada mesora a pidi 
pa un ambulance, mirando cu un homber 
lo tawata herida na su man y e tawata 
sangra hopi. Na e sitio nos a compronde 
cu e cabayero lo a haya su pareha/casa 
cu otro homber y den su rabia a kibra 
windshield di e auto cu su man. Esaki 
a causa cu e la herida su mes y tawata 
mester di atencion medico. E auto parce 
ta di e dama. 


E cabayero ta un persona diabetico, pues 
tawata necesario pa Paramediconan 
trata e herida. 


Infidelidad: 


Homber herida 
despues di 
haya su pareha 
cu otro homber 

S 
KOA ta habri e aña aki cu e meta pa continua pa acepta aplicacion di 
tur muchanan cu ta bayendo e prome aña di kleuter. 


Inscripcion ta habri y ta aplica pa tur mucha cu ta bay haci 4 e aña aki. 
Mayornan cu ta desea pa nan yiunan bay un kleuter di SKOA por cuminsa cu 
e proceso di aplicacion pa asina sigura nan luga pa e aña escolar venidero. 
Mayornan por scoge di diferente kleuter cu ta resorta bou di SKOA. Pa 
haya mas informacion di tur e scolnan di kleuter por bishita www.skoa.aw. 


Pa aplica bo yiu ta hopi simpel, mayornan por haci aplicacion na diferente 
forma. Por aplica via nos website www.skoa.aw pa asina inscribi comple- 
tamente online. Por aplica via e-mail door di manda SKOA un e-mail na 
aplicacion@skoa.aw. Tambe por aplica via WhatsApp door di manda un 
mensahe directo na +297 7485995. Ora di aplica mester pone bon aten- 
cion ariba e documentonan cu ta necesario pa asina por cumpli cu e 
proceso di inscripcion di bo yiu. Pa mayornan cu ya caba tin yiu inscribi na 
SKOA por haci aplicacion di e yiu cu tin cu cuminsa kleuter via nos sistema 
di SAS. 


Mayornan ainda por inscribi nan yiu na SKOA 


SKOA su meta ta enfoca ariba e desaroyo y 
crecemento di cada mucha y ta traha tur dia 
pa sigui brinda un bon base di educacion 
pa asina prepara nan pa nan futuro. Pa mas 
informacion tocante aplicacion na SKOA por 
bishita nos website www.skoa.aw of por yama 
na liña directo 5231800. 

D 
ia 22 di januari 2023, Post Aru- 
ba N.V. ta emiti un serie nobo di 
stampia na honor y celebracion di Aña 
di Coneu. E emision aki ta diseña pa 
Sra. Yohandy Larmonie y ta consisti di 
un “souvenir vel” cu tres stampia di e 
siguiente balornan: 220c, 320c, 520c. 
E diseño di e “souvenir vel” a keda in- 
spira pa e bunita colornan cu ta dorna 
shelo durante e Aña Nobo Chines, du- 
nando bonbini na e aña di coneu. 


Cu su fuerte simbolismo di elegancia, 
compasion y beyesa, e coneu ta rapido 
y feliz. 
E colornan bunita cu ta dorna e 
“souvenir vel” ta harmonisa e natu- 
ralesa suave di e coneu. E biña y cora 
na e parti central y e flornan Peonia ta 
simbolisa elegancia, mientras cu tur 
loke ta briya ta representa e bunita 
refleho di e luznan di vuurwerk cu ta 


wordo uza pa celebra e fiesta aki. 


E coneu ta sinta, ta prepara pa bula 
y finalmente ta bula den direccion pa 
bon fortuna. 
Spera cu e aña nobo aki trece luz y pros- 
peridad den cada hogar. E “souvenir 
vel” aki ta disponibel den tur oficina 


di post, tanto na Oranjestad y na San 
Nicolas y www.postaruba.com/stamp- 
shop. 


Pa mas informacion tocante e edicion 
di e ‘Aña Nobo Chines’, bo por bishita e 
pagina di Facebook: Aruba Stamps of e 
pagina web: postaruba.com/philatelic/ 


E 
n conexion cu Dia di Betico, lo no 
tin sorteo di merdia y anochi di Lot- 
to, E Loteria di Aruba y oficinanan di 
principal na Playa y San Nicolas lo ta 
cera riba diaranson 25 di januari. Sor- 
teo di Lotto 5 lo hunga riba diahuebs 
26 di januari. Ta corda hungadonan pa 
cumpra nan Lotto trempan, pa evita cu 
ta keda for di e sorteo y como tal, keda 
for di e chens di cambia nan bida cu 
Lotto, E Loteria di Aruba. 


Lotto, E Loteria di Aruba tin diferente 
wega, Catochi, Big 4, 1-OFF, Zodiac, 
Wega di Number di Korsou di Lotto, 
Lucky 3, Multi-X, Lotto di Dia, Lotto 
5, Mini Mega y cu su Mega Plus y e 
diferente weganan di Raspa y Gana. 


Tambe lo por hunga Lotto Online door 
di bishita: bit.ly/3oIz5K9 pa por registra. 
Cumprando Lotto bo ta contribui na 
deporte riba nos isla. E meta ta pa 


organisa loteria, cambia bida di su 
hungadonan y na mes momento inverti 
den deporte local pa medio di dona- 
cionnan na e comision di subsidio. 


Riba ‘Dia di Betico’ no tin sorteo di lotto 


E sorteo di Lotto 5 lo hunga diahuebs 


Post Aruba ta publica su prome emision 
di stampia pa 2023: ‘Aña Nobo Chines’ 

DEN HAAG – Embahador di Suisa pa Reino Hulandes Heinz 
Edmund Walker a reuni cu Minister Plenipotenciario di Aruba 
mr. Ady Thijsen relaciona cu su proximo bishita na Aruba. 


Embahador Walker den e funcion aki a bishita Aruba y e 
otro paisnan di Reino den Caribe cuater aña pasa y awor ta 
interesa den e situacion actual na Aruba. Minister Thijsen a 
informa embahador Walker cu turismo di Aruba ta recuper- 
ando hopi bon despues di e periodo di e pandemia. Na mesun 
momento Minister Thijsen a bisa cu e pandemia a mustra 
cu Aruba mester diversifica su economia y bin cu otro pila- 
rnan economico. ‘Turismo lo keda e sector economico mas 
importante pa Aruba. Actualmente Gobierno ta buscando 
oportunidad pa un reapertura di e refineria. Pero si esaki no 
logra lo mester pensa pa trece otro tipo di industria. Tambe 
Aruba mester atrae mas turista for di Europa pa trece un 
balansa den e fluho di turista Mericano. 


P’esey nos ta contento cu e vuelonan di Britisch Airways for 
di London Gatwick cu inicia na fin di maart binidero’, asina 
Minister Thijsen a bisa embahador Walker. 
E mandatario a menciona tambe cu Aruba ta purba ta stimula 


e sector di agricultura pa por produci mas fruta y berdura na 
Aruba mes, tanto pa e mercado local como suministro na e 
hotelnan. 


Embahador Walker a bisa cu na Aruba e lo tin un reunion 
entre otro cu Minister di Turismo Dangui Oduber. Ela gradici 
Minister Thijsen pa e informacion brinda cu sigur lo ta hopi 
util pa su bishita na Aruba. 


Potret ta cortesia di Arubahuis 


Embahador di Suisa a papia cu Minister Thijsen 
relaciona cu su bishita na Aruba 


E 
rifa di Pastoral Hubenil Noord 
(PHN) a tuma luga via sorteo di Di- 
ario y e ganadonan ta conoci. Diabier- 
na 13 di januari ultimo, entregamento 
di e premionan a tuma luga. 
E hobennan di PHN cu ta preparando 
nan mes pa bay Hornada Mundial di 
Hubentud e aña aki na Lisboa, a atende 
e ganadonan y a haci entrega di e 
premionan den Centro Apostolico Sta. 
Anna situa na Noord. 


E numbernan cu a sali y e personanan 
cu a gana ta manera ta sigui: 
E prome premio ta nr 105 y Kimberly 
a haci entrega di e premio aki na Sra. 
Diana van der Vaart, kende a bin repre- 
senta Aruba Storage. 


E di dos premio ta nr 279 y Luis a 
entrega dicho premio na Sra. Shahaira 
Leest, kende a resulta di ta e ganado. 
E di tres premio ta nr. 288 y Jurson a 


entrega e premio aki na Sra. Glenda 
Tromp, kende tabata den posesion di e 
ticket aki. 


E hoben Alyssa a fungi como MC y a 
sa di dirigi e anochi aki na un forma 


sublime. 
Cu esaki e hobennan di PHN ta gradici 
un y tur cu di un forma of otro a coopera 
cu nan pa haci e rifa aki uno exitoso, 
specialmente pastoor Santiago di 
Parokia Sta. Anna. 


Pastoral Hubenil Noord a entrega premio di nan rifa 

E 
Ordenansa Laboral 2013 (Arbeidsverordening 2013, AB 
2013 no. 14) ta vigente desde 1 di april 2013. A base di 
articulo 30, prome inciso, di e Ordenansa Laboral 2013 un 
dunado di trabou ta obliga pa entrega e Registro di Personal 
(Personeelsregister) na Director di Departamento di Labor 
& Investigacion (DAO). Den e Decreto Nacional Registronan 
di Ordenansa Laboral 2013 ta regla e modelo di e Registro 
di Personal. E Registro di Personal ta consisti di tres parti, 
Modelo 1A, e personal registra den aña 2022; Modelo 1B, e 
necesidad pa personal pa 2023 
y Modelo 1C, e necesidad di personal pa cada proyecto 
specifico den 2023, identifica como necesidad den modelo 
1B. 


Departamento di Labor y Investigacion ta informa pa medio 
di e comunicado di prensa aki cu e periodo di entrega di 
Registro di Personal 2022-2023 pa tur empresa na Aruba lo 
ta di 19 januari 2023 te cu 15 mei 2023. 


Registro di Personal 2022-2023 
E unico forma cu por entrega e Registro di Personal ta den e 
forma digital. Desde 19 januari 2023 por download e formu- 
lario digital (cual ta consisti di 2 Excel-file) for di website www. 
daoaruba.com of www.gobierno.aw (Excelsheet template: 
DAO Personeelsregister 2022 y DAO Personeelsbehoefte 
2023), of por haci un peticion via e-mail na aanvraagpr@ 
gmail.com y DAO lo mail bo e dos Excelsheet. Nos ta pidi pa 
lesa e splicacion atentamente momento cu ta bay yena e 
Excelsheet. 


E aña aki algun empresa consistiendo di mas cu 75 empleado 
lo forma parti di e metodo nobo di entrega di Registro 
Personal cerca DAO. E empresanan aki a wordo acerca indi- 
vidualmente, y e comunicado di prensa aki no ta aplicabel 
pa e empresanan cu a indica nan participacion den e metodo 
nobo di traha. 


Unda y con por entrega e Registro di Personal 2022-2023 
DAO ta haci un peticion pa hinca e datonan den e formulario 
digital, segun e modelo stipula pa ley, y pa manda nos esaki 
na e-mailadres arbeidsmarktaruba@gmail.com . Den caso 
cu bo compania tin un of mas sucursal, DAO ta haci un peti- 
cion pa yena e Registro di Personal no solamente pa e oficina 
principal (hoofdvestiging) (p.e. KvK- nummer 5555.0) pero 


tambe pa cada sucursal (p.e. KvK-nummer 5555.1, 5555.2 
etc.). Ta pidi tambe pa indica cua trahadonan ta rouleer door 
di pone un strea (*) den kolom patras di e kolom “No.” ariba 
e formulario digital. 


DAO ta informa cu ta obligatorio pa yena tur 3 modelo. 
Den caso cu no tin necesidad pa personal of necesidad pa 
personal pa cada proyecto specifico pa 2022, ta yena nihil 
ariba modelo 1B y modelo 1C. 


DAO lo manda bo via e-mail un comprobante cu a ricibi e 
formulario di Registro di Personal 2022-2023. Tene cuenta 
cu e comprobante di entrega no ta implica aprobacion di e 
Registro di Personal 2022- 2023. DAO lo duna durante aña 
2023 aprobacion of desaprobacion di e Registro di Personal 
2022-2023. 


Tene na cuenta cu entrega di e Registro di Personal 2021- 
2022 ta obligatorio den e periodo di 19 januari 2023 te 
cu 15 mei 2023 . Tambe ta pidi pa sigui e instruccionnan 
poni den e Toelichting Personeelsregister 2022-2023 cu ta 
obtenibel den e Excel sheet, pa yena e formulario. 


Companianan cu no ta cumpli cu entrega di e Registro di 
Personal den e periodo menciona como tambe esnan cu 
no a entrega esaki e aña anterior ta den incumplimento cu 
articulo 30 di e Ordenansa Laboral 2013. DAO lo bay over 
pa tuma accion contra esakinan. E compania lo por ricibi 
un sancion administrativo di Afl. 5.000,- pa no cumpli cu e 
obligacion di entrega di e Registro di Personal. Tene bon na 
cuenta cu den caso cu un Registro di Personal no ta corecta- 
mente yena, ta considera esaki tambe un incumplimento di 
parti di e compania. 


Pa companianan cu ta haci uzo di un intermediario (p.e. 
accountings- of adviesbureau) DAO kier recorda cu cumpli- 
mento di nos leynan laboral ta un obligacion di e dunado di 
trabou y no di e intermediario. 


Si tin mas pregunta tocante e Registro di Personal por tuma 
contacto cu Sra. Louisetty Croes na 523-7722 of via e-mail 
louisetty.croes@aruba.gov.aw of cu Sra. Tivisay Tromp na 
523-7724 of via e-mail tivisay.tromp@aruba.gov.aw of cu un 
funcionario di Bureau Arbeidsmarktonderzoek na 523-7720. 


Entrega di Registro di 
Personal 2022 – 2023 

C 
omision Celebracion Dianan Na- 
cional conhuntamente cu Ministe- 
rio di Cultura ta organisa un biaha mas 
e manifestacion cultural y ceremonia 
protocolar riba plaza Libertador Betico 
Croes en conexion cu Dia di Betico. 


Manifestacion cultural ta tuma luga 
24 di januari, for di 6or di atardi, lo tin 
benta di cuminda, cos dushi y arte- 
sania local cu animacion di caha di 
orgel ‘Olga’ y Tipico Brindis. Pueblo ta 
wordo invita pa asisti. 


Pa 8or di anochi e programa oficial 
ta cuminsa hunto cu presencia di nos 
mandatario- y invitadonan. Lo tin 
discurso di Minister di Cultura, poesia, 
baile y un concierto cu nos artistanan 
local bou encargo di e maestro Raul 
Piar. E anochi ta clausura cu present- 
acion di nos gran yiu di tera y musico 
internacional Robert Jeand’or y su Solo 
banda Show. 


Diaranson 25 di januari nos comunidad 
ta keda invita un biaha mas riba plaza 
Libertador Betico Croes pa e cere- 


monia protocolar cu discurso di Prome 
Minister, declamacion di poesia, canto 
di e grupo di koor Muchanan Sabi bao 
direccion di Edseline Figaroa y acom- 
paña pa un grupo di musico guia pa e 
maestro Raul Piar. 
E Ceremonia protocolar ta cuminsa pa 


9or di mainta. 
Den nomber di CCDN y Minister di 
Finansa y Cultura, Xiomara Maduro ta 
desea nos comunidad un Feliz Dia di 
Betico 


Betico, danki pa stima nos pais. 


Comision Celebracion Dianan Nacional ta informa: 
Manifestacion Cultural y Acto Protocolar lo wordo 
celebra den su forma tradicional riba plaza 


Na honor di nos Libertador Betico Croes 

N 
os ta den e siman na unda cu 
Aruba ta recorda e balentia di un 
luchado incansabel cu a logra nos Sta- 
tus Aparte. Nos ta den momentonan of 
dianan na unda cu nos pueblo ta pa- 
pia y conta di e gran Arubiano aki. Y 
na scolnan, esaki no ta diferente. Mae- 
stronan ta dedica oranan di dia ta si- 
ñando nos muchanan e storia di Beti- 
co Croes en conexion cu su fecha natal 
dia 25 di januari. 


Prome Minister diabierna 20 di januari 
mainta a bishita Colegio Pastoor 
Kranwinkel na Paradera. Premier di 
nos pais a wordo ricibi pa Cabesante 
Juffrouw 
Angeline 
Leung, 
demas 
docente y alumnonan hopi entusiasma 
y contento cu su bishita na e scol. 


Despues tambe Prome Minister a wordo 
dirigi na klasnan 5 di Juffrouwnan Laura 
y Hanna na unda cu Premier a keda hopi 
impresiona cu e conocemento y interes 
cu muchanan di un edad jong asina tin 
den e storia di e gran ciudadano cu a 
logra Status Aparte pa Aruba. 


“E muchanan tawata hopi entusiasma 
pa scucha e storia bunita di Betico. 
Nan a haya e flyer cu Gobierno a traha 
cu e quiz y entrega na e scolnan. Cada 
alumno tabata hopi bon na altura ken 
ta Betico y kico tur el a pasa den su 
bida”, Prome Minister a expresa. 


Na final Prome Minister a laga un 
mensahe pa e alumnonan di klas 5 di 
Colegio Pastoor Kranwinkel y pa tur 


mucha di Aruba: 
“Kico cu bo haci den bida, ta e miho cu 
bo por ta y bo tambe por tin un parti di 
Betico den bo”. 


Prome Minister ta gradici Colegio 
Pastoor Kranwinkel, cabesante y tur 
docente, e alumnonan y tur mayor 
expresando cu ta importante pa e 
muchanan aki carga den nan curason 
e amor cu Betico tabata tin pa Aruba. 


En conexion cu celebracion di Dia di Betico: 


Colegio Pastoor Kranwinkela 
haya bishita di Prome Minister 

P 
rome Minister Evelyn Wever-Croes 
a cuminsa celebra Dia di Betico e 
siman aki cu bishita na varios scol na 
Aruba y ta sumamente contento y sat- 
isfecho cu e interes y conocemento cu 
e muchanan tin di Betico. Esaki ya ta 
un tradicion di e mandatario principal 
di nos pais dunando realse na e fecha 
natal y logronan di Gilberto François 
‘Betico’ Croes. 


25 di januari ta un fecha special pa 
Aruba. Un dia nacional na unda nos 
comunidad por goza di un dia liber. 
Un dia na unda nos ta recorda e fecha 
natalicio di nos Libertador Betico Croes. 
Scolnan, establecimentonan, ciudada- 
nonan ta papiando di e dia aki. Sigur 
buscando con pa celebra un dia asina 
importante na Aruba. 25 di januari no 
solamente ta un dia liber, pero un dia 
pa para keto na dje y celebra hunto den 
union y positivismo e bida y logronan 
di nos Libertador, Betico Croes. 


Prome Minister Evelyn Wever-Croes ta 
invita tur ciudadano pa celebra e dia 
importante aki. Ban hisa nos bandera 
y mustra nos orguyo di ta Arubano. 
Acudi na e celebracionnan cu tin rond 
di Aruba. 
Entre otro, Gobierno di Aruba, hunto 
cu 
Comision 
Celebracion 
Dianan 
Nacional (CCDN), lo tin e Manifestacion 
Cultural, diamars 24 di januari na Plaza 
Libertador G.F. Betico Croes for di 8:00 
pm – 10:30 pm. Ya pa 6or di atardi, lo 
tin Caha di Orgel ‘Olga’, Presentacion 
Tipico ’Brindis’, Feria Culinario, Boca 
Dushi y Artesania. 


Diaranson 25 di januari, Dia di Betico, 
lo tin e Ceremonia Protocolar cu lo 
cuminsa pa 9:00 di mainta na Plaza 


Libertador G.F. Betico Croes cu pres- 
encia di nos Gobernador, Ministernan, 
Parlamentarionan 
y 
invitadonan 
special. 


Prome Minister na ocasion di Dia di 
Betico, ta recorda un di e palabranan 
cu Betico a uza y semper a haci un 
impacto grandi ta ora cu el a bisa “Si 
mi cay na caminda, gara e bandera y 
sigui cu e lucha”. Esaki ta posibel cu 
union y positivismo. Premier di Aruba 
ta encurasha e pueblo di Aruba pa nos 
tur biba e palabranan di e gran esta- 
distica aki den union pa traha riba reto 


y solucionnan. Cu positivismo pa nos 
logra surpasa tur reto y logra un miho 
bienestar pa nos pais. 


“Laga nos gara e bandera y sigui cu 
e lucha. Den cada hogar tin lucha 
grandi cu ta tuma luga. Den nos pais 
tin luchanan cu ta tuma luga. Y esaki 
ta loke Betico tawata kiermen, pa no 
laga nada stroba bo di yega locual ta 
bo meta. Pero tambe cu determina- 
cion, den union y cu positivismo, nos 
sigui cu e lucha pa bienestar general di 
henter nos comunidad”, Prome Minister 
a expresa. 


25 di januari: 


Ban celebra Dia di Betico na 
grandi den union y positivismo 

P 
a ocasion di Dia di Betico, Prome Minis- 
ter Evelyn Wever-Croes diabierna main- 
ta, a sigui cu su bishitanan na varios scol 
den districtonan di Aruba. Na Maria Goret- 
ti Basis School na Paradera, Cabezante Juf- 
frouw Mirla de Cuba a ricibi Prome Minister 
hunto cu demas docente y alumnonan. Na 
su yegada Prome Minister a wordo sorprendi 
cu un bunita gesto na unda un alumno a en- 
trega Prome Minister un bunita ramo di flor. 


Premier di nos pais a tuma su tempo 
pa saluda tur mucha pa despues wordo 
dirigi na Klasnan 5 di Juffrouwnan Yahaira 
Steenen Jaryann Geerman na unda cu 
Prome Minister tawata tin un encuentro 
ameno cu e muchanan y a haya e oportun- 
idad no solamente pa conta di Betico sino 
tambe pa scucha loke e alumnonan sa di e 
gran Arubiano, Betico Croes. 


“Nos a hiba combersacionnan hopi intere- 
sante. E muchanan ta hopi altanto di e bida 
di Betico, di e lucha, e sacrificio y logronan 
pero specialmente bo ta wak e amor cu nan 
tin pa Aruba tambe. Esaki ta algo cu ta yena 
mi cu hopi emocion”, Premier a expresa. 


Prome Minister a ricibi hopi pregunta di 
muchanan hopi entusiasma pa sa mas di 
Betico. E pregunta cu Prome Minister a 
considera hopi special ta kico e lo bisa Betico 
si Betico tabata na bida. 


“Indudablemente si Betico tawata na bida 
awe, mi lo kier bis’e danki. Y mi ta hopi 
contento cu e muchanan e expresa cu 
nan tambe lo a bisa Betico esey. Pa mi ta 
hopi importante pa nos muchanan realisa 
e importancia di e lucha cu tabata tin, cu 
awe nos por goberna un pais liber pa asina 
nan tambe por sigui carga e mesun deseo 
di libertad den nos pais”, Prome Minister a 
enfatisa. 


Prome Minister ta gradici Maria Goretti Basis 
School, e Cabesante y demas docente y 
alumnonan pa e forma cordial y bunita cu e 
scol a ricibi’e diabierna 20 di januari mainta. 


En conexion cu celebracion di fecha natal di Betico Croes: 


Prome Minister a bishita Maria Goretti Basis School 

WILLEMSTAD - Ayera e proceso legal cu ta andando basta 
luna caba den Corte di Husticia di Corsou a yega na su fin 
cu e declaracion di bancarota di e casino despues cu nan 
a perde e caso final contra Stichting Belangenbehartiging 
Gedupeerden Online Cansspelen. Den pasiyonan y pa facil- 
idad corte a cualifica casino como 1XCorp y ta riba peti- 
cion dje fundacion corte a declara e casino bancarota. Fo’i 
augustus 2021 a pidi bancarota dje casino pasobra e casino 
no tabata paga clientenan cu a hunga placa y a gana. 
E clientenan a encarga e fundacion local pa cobra nan placa 
y e casino su doñonan no a reacciona y corte a declara 
e casino bancarota. 1XCorp a bay den apelacion contra 
e decision aki pero Corte a declara cu e apelacion no tin 
balor. Prome corte no kier a reconoce cu e fundacion tabata 
autorisa pa cobra e casino pa su clientenan pero e funda- 
cion a proba cu nan ta debidamente autorisa pa cobra NAf 
1.648.733,11. 
Esey ta sin conta otro clientenan cu no a haci keho. 
Recientemente a cumpli cu e peticion pa declara e casino 
bancarota y a nombra curator. Den e caso aki un cliente su 
demanda tabata suficiente pa declara e casino bancarota. E 
fundacion cu e clientenan stranhero a contrata tin dos aña ta 


hunga ‘deaf and dumb’ y no ta reacciona riba e reclamonan pa 
paga. Simplemente bisa, e casino a stop di paga su debenan. 
Asina mes nan a reclama na Corte Supremo controla cu e 
fundacion a cana e pasonan corecto pa pidi e bancarota y 
a constata cu Ley di Bancarota di Corsou t cubri e caso aki. 


Doñonan dje casino cu ta Ruso, a bin cu tur sorto di argu- 
mento pa para e bancarota pero nan a perde tur apelacion. 
Loke a caba di ‘clinch’ e bancarota ta e echo cu e casino 
si tabata paga cierto clientenan pero tabata tene otronan 
atras. 


DEN HAAG - yiu di un señora di edad cu tabata sufri di 
demencia y a muri na december di 2021 a hiba un bufete 
di notario dilanti dje tribunal di notario y deurwaarder na 
Amsterdam pasobra el a duna instruccion pa ora e mama 
muri, des-activa e condicionnan di su testament. 


Ora e ruman cu originalmente keda encarga pa regla asun- 
tonan dje mama y tata na Hulanda a bin Corsou, e ruman 
homber cu a keda Hulanda a demanda e bufete di notario 
pasobra nan no a sigi su instruccion, 


Nan lo a actua en violacion cu e principionan di indepen- 
dencia, imparcialidad y transparencia. 
1. e notarionan no a cambia e testament ora e mama tabata 
na bida ainda siendo cu e tabatin demencia caba 
2. e condicionnan a valido solamente pa e famia envolvi 
3. apesar cu e notarionan tabatin indicacion cu bienestar 


dje tata tabata na peliger na no a anula e testament. 


CORTE A DISIDI 
E tribunal cu a husga e demanda dje yiu homber a rechasa 
tur su reclamonan pasobra el a keha tur e notarionan cu no 
tabata envolvi y no ta responsabel pa loke nan colega haci. 
E yiu a pidi pa pospone e caso pa warda riba e rapport 
medico dje mama pero e tribunal no a drenta den asuntonan 
medico. 
E yiu homber hunto cu su ruman homber y ruman muhe 
pone condicion riba ehecucion dje testament pero no tabata 
consciente kico esaki lo a nifica. 
Notario a bisa cu ningun ora no a papia di condicionnan 
adicional ora anula e testament di manera cu e condicionnan 
ta keda valido. 


El a haci e keho aki den corte di apelacion pero den apela- 
cion no por agrega keho nobo. 
Otro cos: el a pidi pa pone herencia dje tata bou di cura- 
tela pasobra nan a maltrat’e na Veilig Thuis pero ni asina e 
notarionan no a des-activa e testament. 
E tribunal a papia cu e tata mes y e otro yiu y cu hendenan 
di Veilig Thuis y no a haya impresion cu nan ta maltrat’e. 
En corto; e tribunal a rechasa tur e demandanan dje yiu cu 
tabata inconforme. 


Malo pa reputacion di Corsou 


Casino digital mas grandi di Corsou declara ‘Caput’ 


Den caso di testament 


Cliente a perde caso integral- 
mente contra despacha di 
notario Hulandes 

WILLEMSTAD - For di un principio ora 
a funda Caribbean Petroleum Refinery 
(CPR) y na momento cu CPR a tuma e 
decision pa participa na e proceso di 
busca un operado pe refineria, e meta 
di CPR ta pa opera e refineria di un 
manera integro y responsabel cu ta 
contribui na adelanto economico di 
Corsou, su habitantenan y e hemis- 
ferio. Te cu awe CPR tin mesun meta 
cu na principio pero constantemente 
tin contratiempo locual tabata di spera. 
No obstante di tur contratiempo, e 
meta aki no a cambia. CPR ta y lo keda 
compromete cu adelanto di Corsou. 


E carta cu CPR a dirigi na titular di 
Gobierno di Corsou ta pa hala atencion 
y indica cu CPR a tuma nota di docu- 
mentonan cu ta den circulacion, cu ta 
parti di e negociacionnan cu ta proteha 


den un acuerdo confidencial. Ta obvio 
cu a lek e documentonan aki pa obstac- 
ulisa e proceso (??). 
Alabes CPR a tuma nota di documen- 
tonan priva di CPR cu no ta accesibel 


pa publico of tercera, cu mester tabata 
proteha pa institutonan, instancianan y 
personanan den funcion huramenta pa 
haci nan trabou den secuencia y confi- 
dencial, den Parlamento. 


WILLEMSTAD - Ta imperativo pa evita y si ta posibel 
para lekmento di informacion. P’esey CPR a tuma e inicia- 
tiva propio pa di su banda contrata servicio di inteligencia 
local y Mericano pa investiga con y e dicon di e lekmento y 
ken ta responsabel pa e lekmento. Tanto e servicio di inteli- 
gencia Mericano como esun local ta servicio priva cu CPR 
a acerca pa por duna miho bista riba e meta pa obstacu- 
lisa e proceso pa habri e refineria. E servicionan di inteli- 
gencia gubernamental Mericano ni tampoco e servicio di 
inteligencia gubernamental local no ta envolvi den e inves- 
tigacion cu ta tumando luga di parti di CPR actualmente. 
Den caso cu e servicionan di inteligencia priva den servicio 
di CPR topa algo cu ta ilegal, e servicionan aki mes lo tuma 
contacto cu autoridadnan local y entrega loke nan tin na 


prueba p’asina autoridadnan local por haci e investigacion 
necesario y si mester uno penal. CPR ta spera cu e servi- 
cionan di inteligencia por caba cu nan investigacion pronto 
y cu resultado di nan investigacion ta crea espacio pa caba 
cu e proceso di negociacion exitosamente. 


Riba documentonan cu a lek: 


CPR: Lekmento di documento tabata 
di premira pero no ta desvia nan 


CPR ta insisti para lekmento 
informacion riba negociacion 

Fortaleza Pa Famia 


DEN Lucas 6:46 ta para scirbi: Y pakico boso ta yama Mi Señor, Señor, y no ta haci loke mi ta bisa? 


A bira manera un wega, priminti den nomber di Señor y no cumpli. 


Otro cos cu a bira custumber huramenta den nomber di Señor y despues no por para pa e palabra di Señor. 


E ta algo cu a bini ta sosode rond mundo, pero no ta pasobra rond mundo algo ta sosode, cerca nos tambe e tin di bira un 
custumber. 


Pasobra malesa, maldad, violencia y desaster natural cu otro pais ta ricibi, nos no ta desea pa e sosode aki banda. 


Ta tempo pa nos bira serio cu Dios, cuminsando for di nos matrimonio y famia, pasobra Dios ta mira tur cos y caminda Dios 
mira cu tin seriedad e ta duna crecemento y bendicion. 


Durante un enlace matrimonial e palabra cu ta zona mas duro ta SI, esey ta pa tur hende sa cu nos ta pertenece na otro, 
cu nos lo permanece fiel na otro, te dia cu Dios separa nos. 
Pero hopi biaha ora prueba nan bini y e enemigo ataca, nos ta lubida promesa y nos ta kibra e bida matrimonial. Sin corda 
cu nos por bay bek cerca Dios cu nos a cuminsa cune. 


Ora un persona huramenta den nomber di Dios, pa e haci e trabao cu e mester haci, e mester sa cu si tin algo cu ta bay 
contra di e palabra di Dios presenta, e mester tuma e decision cu ta partidario di Dios. 
E no por tuma otro decision, pasobra e a huramenta di haci su trabao manera Dios ta manda. 
Un soldaat ta huramenta pa defende su pais, cu su bida, e no por hala atras, sino e ta wordo considera traidor of desertor. 


Den Lucas 9: 62 ta para skirbi: Ma Hesus a bis’e: Ningun hende cu pone su man na ploeg y ta wak patras no ta apto pa e 
reino di Dios. 


Den tur area di nos bida, ora nos tuma Dios na serio, nos ta bay dilanti, pasobra Dios mes lo habri porta pa nos. Tin hopi 
no kier kere ainda di e gran balor di respet y obediencia na Dios. 


Den Genesis capitulo 26 Señor a bisa Isaac, Lo mi bendiciona bo, pasobra bo tata Abraham a obedece mi. 
Nos comunicacion cu Dios no ta sinta den nos estudio di universidad, pero den nos respet y obediencia na Dios. 


Nos por yama riba nomber di Hesus henter dia, pero si nos no ta haci locual cu E kier, nada lo no cambia. 


Si no tin cambio di mentalidad, si e curason no ta cu Dios, tur cos lo keda simplemente teoria, nos lo keda papia y prim- 
inti, sin duna fruta. 


Esun cu bisa: Mi conoce, y no ta warda Su mandamentonan ta un gañado (1Juan 2:4). 


Nos integridad ta depende di e balor di e nomber di Dios den nos curason y den nos bida, si tin un respet berdadero pa 
Dios, of ta djis un tradicion of un rutina sin base, pasobra tur hende mester reconoce cu sin Dios, nos no por logra nada. 


Ta cuanto cos mas mester sosode pa hende respeta y balora e relacion cu Dios riba tur cos. 


Cada biaha cu nos uza Su nomber E ta respalda nos trabao, pero si nos ta uza Su nomber y nos bida no tin e respet nece- 
sario, cu E ta exigi di nos, tur hende lo nota cu nos ta sirbi Dios di boca pafo, pero nos curason ta leu for di Dios. 


Sinceramente, Pastor Marcel Balootje 


Nos respet y obediencia na Dios, ta primordial 

“Mijn periode op deze wereld zit erop en 
mijn moment is gekomen om terug naar 
‘huis’ te gaan. 


Ik zal enkele goede vrienden en 
dierbaren hier op deze aarde moeten 
achterlaten, maar de anderen, aan 
gene zijde, wachten al met open armen 
op mijn thuiskomst. 
Albert Chömpff 
Cariñosamente yama: 
“Ab”, Appie”, “Abby” 
*18-07-1955 - †17-01-2023 


Ik zal beslist enkele onuitwisbare 
herinneringen aan mij hebben 
achterlaten, maar voor nu is dat…. 
Vaarwel en misschien tot ziens. 
Houd je haaks! 
Ab Chömpff 


Crematie vindt plaats in familiekring. 


For behold, this is my work and my glory to bring 
to pass the immortality and eternal life of man - 
Moses 1:39 


With deep sorrow in our hearts we announce the 
sudden passing of: 


Sjane Ettienne 
Hutchinson 
☼April 16th 1990 - 
†January 3rd 2023 


Sjani gone from us that 
smiling face, the cheerful and pleasant ways. 
In his life he touched many hearts, left us so 
suddenly but will always be in our hearts. 


Left to mourn are his: 
Mother: Pamela Gario Panthophlet 
Father: Samuel Hutchinson 
Step-father: Alejandro Gario 


Brothers: 
Dane Hutchinson and family in the Netherlands 
Khacheef Hutchinson in the Netherlands 
Raydel Ventura 


Niece and nephew: 
Zayenne and Dayle in the Netherlands 


Girlfriend: Rihanne Richards and 
Son: Davnason Richards 


Aunts and uncles: 
Austin de Graf and family in the Netherlands 
Theresita de Graf and family in Aruba, USA and 
the Netherlands 
Theresa Servinus and family in the Netherlands 
Alfonso Panthophlet and family in Aruba and 
the Netherlands 
†Bianca Reemnet and family in the Netherlands 
†Guillermo Panthophlet and family in Aruba 
and the Netherlands 
†Alejandro Panthophlet and family in Aruba 
and the Netherlands 
Valencia Aalse and family in the Netherlands 
and Aruba 
Etienne Panthophlet and family in the 
Netherlands and USA 
Rubia Janse and family 
Cyril Hutchinson and family in USA 
Pascual Hutchinsonand family in St. Kitts 
Edith Dent and family in the USA 
Patsy Kort and family in Curaçao 
Linda Hutchinson and family 


Cousins: too numerous to mention 
Neighbours and friends 


Colleagues of Aruba Wine & Dine 


The late Sjane was related to: 
Hutchinson, Panthophlet, Schmidt, Gario, 
Godett, Hassel, Brouwer, de Palm, Salesia, 
Sanders, Lynch, Aalse, Janse, Vrolijk, Jansen, 
Dormoy, Morris, Dent, Kort, Brown, Richardson, 
Lopez, Peterson & Mitchell 


Funeral will be held at the Church of Jesus 
Christ of Latter day Saints in Sero Blanco (Next 
to FrioMax) on Monday January 23rd 2023 and 
will be laid to rest at the Central Cemetery in 
Sabana Basora 


Condolence will be from: 11am to 12:45pm 
Church service will be from 1pm to 2pm 


Sjane was a very happy person, therefore we 
ask anyone who is attending the service to 
dress in colorful attire. 


We sincerely apologize if during our grief 
we forgot to mention any friends or family 
members. 


We will not receive any condolences at home 
after the funeral. 


Met grote verslagenheid hebben 
wij kennisgenomen van het 
plotseling overlijden van de vader 
van onze collega en directeur 
Marc Ingwersen, de heer 


Otto Ingwersen 


Wij wensen Marc en zijn familie 
heel veel sterkte met het verlies. 


De afscheidsdienst zal worden 
gehouden op dinsdag 24 januari 
2023 te Somerenseweg 116, 
5591 TN, Heeze, plaatsvinden. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, 
nos ta anuncia fayecimento di nos ser stima: 


Felicita Vrolijk 
*25-12-1941 †18-01-2023 


Acto di entiero lo wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi 
sosega. E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, nos ta anuncia 
fayecimento di : 
Hubert Roland Werleman 
Mihor conoci como: “ Candelchi” 
*16-01-1962 - †17-01-2023 


Acto di entiero lo wordo anuncia despues 


“Laga mi musica sigui biba den boso 
curason.” 


Cu honda pena pero conforme 
cu boluntad di Dios nos ta anuncia 
fayecimento di 


Albert Osric Croes 
*28-03-1961 - †19-01-2023 


Acto di entiero lo wordo anuncia 
despues. 


“Hesus conoce e batayanan di mi 
curason.” 


Nos ta anuncia fayecimento inespera di: 
Leo Eric Oduber 
*12-08-1955 - †19-01-2023 


Acto di entiero lo wordo anuncia 
despues. 


Gradicimento/Invitacion 


Pa medio di esaki, nos ta gradici tur esnan cu a compaña nos 
durante entiero di nos defunto stima: 
Octavio Fermin 
Frank 
miho conoci como ‘Tavo’ 


Nos ta gradici famia, amistad- y conocirnan pa 
boso sosten durante e momentonan dificil. Boso 
atencion tabata un gran consuelo pa nos. Masha danki di curason. 
Un danki special ta bay na Ida cu a percura hopi bon pe, na 
ayudantenan Pascualita (Ita) Ridderstaat y Coleta Zschuschen pa 
nan pasenshi cu Tavio. Un danki tambe na Dr y tur enfermero(a) di 
piso 4 y na Hospice Atardi. Danki na Tica Giel pa e bunita canto den 
misa. 


Nos ta invita tur famia y amistadnan pa 3 Santo sacrificio di misa: 
Dialuna 23, diaranson 25 y diabierna 27 di januari na misa Santa 
Anna na Noord pa 6:30 di atardi. 


Despues di misa dia 27 januari lo reza Santo Rosario na 
Montaña 19-F. Boso presencia ta altamente aprecia. 

Perdida di un mama ta un di e dolornan 
di mas grandi cu un curason por conoce. 
Pero su amor, bondad y sabiduria lo biba pa 
semper y lo t’ey cu nos pa eternidad. 


A bay drumi dushi den 
brasa di señor nos kerida mama, 
oma, ruman, tanta y amiga: 


Farida Maria Mansur 
5 November 1953 – 16 Januari 2023 


Na nomber di su 
Yiu-y nietonan: 
Derrick Huntington 
Alana Huntington 


Charlaine y Ryan Alexander-Huntington 
Ezra Alexander 


Ruman- y sobrinonan: 
Myrna Mansur 
Johnny Ponson y famia 
Evelyne Ponson y Arthur Frans y famia 


Glenda y Mario Maduro-Mansur 
Mario Maduro y famia 
Farrel Maduro y famia 
Elaine y Mike Rawn-Maduro y famia 


John y Marjorie Mansur-Henriquez† 
Fernando Mansur 


Manera ruman: 
Nuhad Mansur 


Manera famia: 
Michelle Koolman, Alexia Semeleer y 
IdaCroes. 


Iha: Farah Hardeveld 


Demas famia: 
Muyale, Mansur, Huntington, Ponson, Gabler. 


Amiga- y amigonan special: 
Brenda, Meloushka, Soraida, Evelyn, Linda, 
Liliana, Dorothy, Debbie, Lia, Maritza, Aisa, 
Astrid, Donna, Emperatriz, Martha, Raiza, 
Sarah, Vivian, Iris, Mientje, Arlene, Nilka, Edith, 
Imelda, Robby y Erwin. 


Ayudante: 
Sheina Lou Lerio 


Ex-coleganan di Aruba Beach Club Resort 
Amistad y compañeronan di Quota 
International of Aruba y Wiel Parandiando. 


Ta invita pa acto di entiero cu lo tuma 
luga diasabra, 21di januari 2023 pa 4’or di 
atardi saliendo pa Santana Catolico na 
Oranjestad. 


E resto mortal di nos mama lo ta reposa for d 
i1’or di merdia na Aurora Funeral Home. 


Ta lamenta cu despues di entiero nos no ta 
ricibi bishita di condolencia na cas. 


Nos ta pidi disculpa si den nos tristeza por a 
lubida un of otro famia of amistad. 


“Si un hende muri, e por bolbe biba? Lo mi keda 
warda tur e dianan cu mi ta obliga di warda, te ora mi 
liberacion yega. Lo bo yama, i lo mi contesta bo; bo ta 
anhela pa mira obra di bo man” – Job 14:14,15. 


Cu hopi tristesa mi kier a anuncia 
fayecimento di mi esposa stima, 
Karen Janet Wever - Croes 
20 juni 1961 - 17 januari 2023 


Esposo stima: Dennis Wever y yiu Dennelise 
Su yiu sin dolor: Kadey Roos 


Rumannan: Leo y Nora Croes - Dania 
Lika (Angelle) y Mario Ridderstap - Croes 
Lucia Croes - Geerman 
Josef y Enid Croes - de Cuba 
Emely y George Habibe - Croes 
Miranda Vanschel - Croes 
Enid y Henry Lacle - Croes 


Gilbert (Gibi) y Blanca Wever - Trujilio 
Alvin Wever 
Ritsma Werleman - Wever 
Clara Wever y Rudy Wever 
Renald (Nadi) y Olga-Lucia Wever - Diaz 
Ruben (Doppie) Wever 
David y Arlene Wever - Croes 
Danila y Karel Wever - Wever 
Giselle y Mario Arends - Wever 
Velma y Stephen Daal - Wever 


Tanta stima: Tanta Supriana Luciana 
Mescos cu famia: Henriquez 


Sobrino y sobrinanan: Sandy & Riley, Jennifer, 
Lissette, Andre, y Solange& Danny, Damaris, 
Mariangela, Cruszchenka & Clayton, Aaron, Joueny, 
Zenaida, Anuar, Sue-Ann & Dave, Louise-Ann & 
Mark, Kevin & Alejandra, Kimberly, Kar-Olyne, Krist- 
Topher, Shak-Yan & Giovanni, Germain, Geryenne, 
Sulaika Kelly, Nashma Felix, Ghyslaine, Nina, Yoelis, 
Muhayla & Michael Lance, Zoraima & Lisandro 
Moses, Kimberly, Cathleen & Mike, Gregory, Garrick 
& Jasmin, Stephany, Timothy & Carol-Ann 


Acto-sobrino/a: Cherise, Kaileigh, Stacy, Ian, 
Alexa,Maximiliano, Gerald, Genoveva, Guillian, 
Kayden, Maeve, Vienna, Noah, Dax, Lowan, Savea, 
Angelina, Alina, Zyrick, Zideany, y Gianna 


Bisiña stima: Richard y Milly Lacle, Mena & Ronnie 
Kelly 


Tur su rumannan den FE di Testigo di Jehova, 
specialmente di su congregacion Noord, Cumana, 
Tanki Leendert, Hooiberg, Papillon, Savaneta y Brazil 


Amistadnan sera: Miriam y Andy Vinck - Croes, Steve 
& Meda Cabenda, Maurice & Kimberly Cabenda, 
Age & Julie van Dalfsen, Judy deNobrega, Brian 
& Yadira Doelrakim, Hubert & Ria Richardson, 
Jairo Wever, Giovanni & Jesmin Di Veccia, Raquel 
Muyale, Robbio & Liesbeth Di Vecchia, Marla Harms 
y fam, Othlin & Irene Webster, Meredith Giel, Grace 
Koolman y fam, Donny & Lenie Marselia, Mauricio 
& Valbi Rosales, Tamara Croes, Judith Lacle, Carroll 
Kock, Dr. Deepu & Amber Daryanani, Asdrubal & 
Reina Medina 


Famianan: Croes, Krozendijk, Wever, Henriquez, 
Werleman, Dania, Ridderstap, Geerman, de Cuba, 
Habibe, Vanschel, Lacle, Arends, Daal, Godfried, 
Carrion, Eman, ven Lennep, Lejuez, Brown, Persick, 
Lyon, Mendoza, Nicolaas, Theemen, Roos, Kelly, 
Vinck, Giel, Wing, Koolman, Lobrecht, Marselia, 
Bikker 


Su cachonan stima: Lucky, Prada & Coco 
Nos kier a pidi nos disculpa si nos por a lubida un of 
otro famia den nos gran tristesa. 


Despedida, condolencia y acto di cremacion ta 
tuma lugar diasabra, 21 di januari 2023 di 6:00pm 
- 9:00pm na Aurora Funeral Home. Ta bai tin un 
discurso cu ta duna consuelo cu lo wordo duna for 
di 8:00pm 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Author: Cado Wever 


Cu honda pena, pero conforme cu 
boluntad di Dios nos ta anuncia cu a fayece 
cristianamente: 


Lorenza J. Figaroa 
Mihor conoci como “Carensa” 
*04-09-1934 †15-01-2023 


Na nomber di su 
Mayornan: 
†Serafino M. y †Maria R. Figaroa-Tromp 


Su rumanan: 
†Juan Figaroa 
Hose y Marian Figaroa-Maduro y yiunan 
Maria y †Guus Jacobson y yiunan 
†Catharina y Ben Jansen y yiunan 
Pedro y Emy Figaroa-Jansen y yiunan 
Canisia y †Elie Scharbaay y yiunan 
†Carlos y Maria Figaroa-Cardona y yiu 
Teresita y Juan Robles de Medina y yiu 
†Filo y Nilda Figaroa y yiu 
†Gregorio Figaroa 


Sobrino y sobrinanan: 
†Roland, Gina, Melvin, Randy, 
Sonja, Gladys, †Angelo, Carina y Javier, 
†Marcel, Dési, Jomar, Elmer, 
Mary-Lou, y Joann 


Amiganan di cas: 
Francisca y Rosa Duarte 
Aura de Cuba 
Juanita, Theresita, y Maria de Cuba 


Ayudantenan: 
Nelly Geerman 
Gwendolyn Maduro 


Bisiña: 
Maximina Semeleer-Paesch y famia 


Sobresobrino y sobresobrinanan, primo y 
primanan, comer y compernan, amigo y 
amiganan, y ihanan. 


Demas famia: 
Figaroa, Tromp, Maduro, Jacobson, Jansen, 
Scharbaay, Cardona, Robles de Medina, 
Semeleer, Rojer, Jacobs, Lejuez, y Erasmus 


Un danki special ta bay pa Edmund Harms 
Foundation y muy especialmente na Derlis y 
Angelo. 


Acto di entiero lo tuma lugar dialuna 23 di 
januari 2023, di 2’or pa 4’or di atardi na Misa 
Santa Anna na Noord despues saliendo pa 
Santana Catolico na Noord. 


E restonan mortal di Carensa lo ta reposa for 
di 2’or na Misa. 


Nos ta lamenta cu despues di entiero nos no 
por ricibi bishita di condolencia na cas. 


Nos ta pidi nos disculpa si den nos tristesa nos 
por a lubida un of otro famia. 


Diasabra, 21 Januari 2023 
AWEMainta 
OBITUARIO 
29 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haña 
forsa”. - Salmo: 23 


Cu dolor na nos curason, nos ta anuncia 
fayecimento di : 


Rosila Joseph 


Acto di entiero lo wordo anuncia despues 


Pero esnan cu confia den señor lo haya forsa 
renoba, ma lo bula bay ariba cu hala manera 
Aguila. Nan ta cana sin cansa, nan ta cana sin 
perde rosea. - Isaias 40: 31 


Cu dolor na nos curason, nos ta participa 
fayecimento inesperadamente di nos ser stima: 
Austin David Illes 
* 28-11-1998 - † 13-01-2023 
“WEAKNESS IS A CHOICE” 


Na nomber di: 
Su Mayornan: Joseany Geerman y Marcel Illes 
Su Ruman: Justin Illes y Valerie Sanglay 


Su Welanan: 
† Alfred “Eddy” Geerman y 
Calista Geerman - La Rosa 
† William “Wim” Illes y Myrna Illes - Curie 


Su Omo y Tantanan: 
Adelin Trimon - Geerman y 
Randal “ Randy” Trimon 
Andre Geerman y Melissa Geerman - Lacle 
Jearitza Geerman 
Eric Illes 
Laetitia “Titia” Illes 
† William Illes y Greta Illes - Paesch 
† Theodora “Thea” Illes 
Betty Werleman 


Su Primo y Primanan: 
Abigail, Randerly, Randall Trimon, Isaac Geerman 
y Angie Koolman, Isalys y Isaqienne Geerman, 
Demis Illes y yuinan, Roderic Illes y Nohely Sanchez 
y yuinan, Rosabelle Illes, Yannick Boeldak y Dion 
Schoppema, Kevin Kock y Karen Kock y yuinan, 
Raquelle Reeberg y Alberto Grovell y yui, Dennis 
Reeberg 


Su Brother Chikito nan: A’dreon y A’drian 


Su Mascota di cas: Dexter “Doggy Boy” y “Baby 
Quito” 


Su Madrina: Adelin Trimon-Geerman 
Su Padrino: † William “Willy” Illes 
Su Padrino di Confrimacion: Signald “Chai” Curie 


Mihor Amigo y Amiganan: 
Eion Tromp, Raynor Henricus, Rowald Loopstok, 
Megan Gomez, Shaquil Kelly, Warren Maduro, 
Giomar Nuñes, Chamyl de Cuba, Marvin Marugg, 
Christen Goeloe y Shawn Gordon 


Best friends: 
Estephanie Henriquez, Rolando Ras y Richinell 
Maduro 


Y demas Famia: 
Geerman, Illes, La Rosa, Curie, Trimon, Lacle, 
Kock, Schoppema, Boeldak, Henriquez, Tromp, 
Kock, Maduro, Croes, Thode, Werleman, Vrolijk, 
Sanchez, Hermina, Curiel, Danje, Reeberg, 
Paesch, Sanglay, Richardson, Arrindell y demas 
famia na Curaçao, Bonaire, Hulanda y Colombia. 
Ta invita tur famia, amigo, bisinja, coleganan di 
KPA, Departamento di Dialyse HOH Y `IMSAN y 
conocirnan pa asisti na anochi di condolencia dia 
23 di januari 7or pa 9or di anochi y Acto di entiero 
lo tuma lugar dia 24 di januari 2023 na Aurora 
Funeral Home di 1or pa 4or. 


Pa 3.30 pm lo tin un response. Despues lo hiba nos 
defunto stima pa reposa na Santana Catolico de 
Vries na Santa Cruz. 


Nos ta pidi nos disculpa si den nos tristeza nos por 
a lubida un of otro number. 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi”. - Salmo 33 


Cu dolor na nos curason, nos ta participa 
fayecimento di nos ser stima: 
Sra. Felecita 
M. Wester 
Cariñosamente yama “Nana of Chichi” 
*17-07-1934 - †16-01-2023 


Na nomber di su: 
Yiunan: 
Rolando & Margareth Arrindell y yiunan 
Rudi Arrindell y yiunan 
Gladys Arrindell y yiunan 
Harold Arrindell 
Lourdes Arrindell y yiunan 


Nieto(a)nan: 
Carla y Mike Arrindell-Jones y yiunan 
Ryan Arrindell 
Ruella Arrindell y Ryan Martis 
Joshua y Maryleen Arrindell y yiu 
Rishalka Tromp y Joel Orman y yiunan 
Rowson Tromp 
Jerry “Kai-fu” Chai 
Abisha Chai 


Bisanieto(a)nan: 
Isaac y Lucas Arrindell-Jones 
Elisse Arrindell 
Raizen Faneyte y Shiloh Orman 


Demas ruman, sobrino- y sobrinanan, primo- y 
primanan, amigo-y amiganan, bisiñanan y 
conocirnan. 


Ta invita pa acto di condolencia y despedida 
cual lo tuma lugar na Aurora Funeral Home 
diamars 24 di januari 2023 di 7’or pa 9’or di 
anochi. 
Cremacion lo tuma lugar despues den seno 
familiar. 


Disculpa nos si den nos tristesa nos por a lubida 
algun famia of conocir. 


Your dead will live. My corpses will rise up. Awake 
and shout joyfully, You residents in the dust! For 
your dew is as the dew of the morning, And the 
earth will let those powerless in death come to life 
– ISA 26:19 


Cu immenso tristesa pero agradecido pa loke ela 
nifica pa nos, nos kier a anuncia fayesimento di 
nos estimada casa, mama, ruman, tanta y wela 


Ingrid Susanna 
Kemp-Cordilia 
24-05-1949 - 18-01-2023 


Na nomber di su 
Esposo: Stanley J. Kemp (ex-Bus 36) 
Yiu: Samuel K.J. Kemp I esposa 
Nieta: Gysilla A. Kemp 


Rumanan: 
Arnolda Paulina I famia 
Yvonne Domatilia I famia 
Franklyn Domatilia I famia 
Marelva Scholten I famia 
Kenneth Domatilia I famia 
Sidney Domatilia I famia 
Marianella Montroos I famia 
Rusgarda Slijkhuis I famia 


Swa/Cuñanan: 
Myrna Kemp I famia 
Melva Kemp I famia 
Rudy Kemp I famia 
Helena Kemp I famia 
Ullyses Kemp I famia 


Su rumanan Cristian di Congregashon di 
Testigonan di Jehovah (jw.org) 


Subrino I subrinanan, Primo I primanan - amiga I 
amigunan – I demas famia I conocirnan na Aruba 
– Curacao – St. Maarten – Merka – Hulanda- 
Zweden. 


Despensa nos si den nos tristesa por a lubida di 
menciona algún famia 


Envez di flor of krans lo apprecia un donashon na 
Wilhelmina Kanker Fonds 


Acto di Cremashon lo tuma lugar den seno 
familiar diasabra 21 di January 2023 
Acto di Despedida/ Condolencia lo tuma lugar 
diamars 24 January 2023 di 7pm pa 9pm na Royal 
Funeral Home. E discurso Biblico ta di 7:30 pa 8:00. 


Nos ta lamenta ku despues di despedida nos no 
ta risibi bishita di condolencia na cas 


A bay drumi dushi den brasa di señor, nos 
querido tata, abuelo y ruman. 


Jacobus Johannes Maria Kuis 
Mihor conoci como “Jack” 
*9 mei 1944 - †19 januari 2023 


Na nomber di su: 
Yiunan: Alexandra Kuis & Jason Hook 
Natasha Kuis & Saki Migkos 


Nietonan: Ian Kuis 
Ari Kuis 
Sofia Hook 


Ruman: Jan & Jeanne Kuis & famia 


Acto di cremacion lo tuma lugar den seno 
familiar. 


